CELEX: 32019D1912
Language: sl
Date: 2019-11-11 00:00:00
Title: Sklep Sveta (EU) 2019/1912 z dne 11. novembra 2019 o stališču, ki naj se v imenu Evropske unije zastopa v razširjeni komisiji Eurocontrola v zvezi z načeli za določanje stroškovne osnove za pristojbine na zračnih poteh in za izračun cen na enoto ter v zvezi s pogoji uporabe sistema pristojbin na zračnih poteh in plačilnimi pogoji

15.11.2019   
               
               
                  SL
               
               
                  Uradni list Evropske unije
               
               
                  L 296/28
               
            
         SKLEP SVETA (EU) 2019/1912
         z dne 11. novembra 2019
         o stališču, ki naj se v imenu Evropske unije zastopa v razširjeni komisiji Eurocontrola v zvezi z načeli za določanje stroškovne osnove za pristojbine na zračnih poteh in za izračun cen na enoto ter v zvezi s pogoji uporabe sistema pristojbin na zračnih poteh in plačilnimi pogoji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Večstranski sporazum o pristojbinah na zračnih poteh (v nadaljnjem besedilu: Sporazum) je začel veljati 1. januarja 1986.
                  
               
                     (2)
                  
                  
                     Na podlagi člena 3(2) Sporazuma razširjena komisija sprejme načela pri ocenitvi stroškov za izračun pristojbin za zračno plovbo ter pogoje uporabe in plačila takih pristojbin.
                  
               
                     (3)
                  
                  
                     Razširjena komisija je med 112. sejo, ki je potekala 26. in 27. junija 2019, sprejela sklepa o predlaganih spremembah načel za določanje stroškovne osnove za pristojbine na zračnih poteh in za izračun cen na enoto ter o posodobitvi pogojev uporabe sistema pristojbin na zračnih poteh in plačilnih pogojev (v nadaljnjem besedilu: sklepa).
                  
               
                     (4)
                  
                  
                     Primerno je določiti stališče, ki naj se v imenu Unije zastopa v razširjeni komisiji Eurocontrola, ki bo na ad hoc seji 28. novembra 2019 odobrila te spremembe, saj je predmet urejanja navedenih sklepov v veliki meri zajet v zakonodaji Unije, in sicer Izvedbeni uredbi Komisije (EU) 2019/317 (1). Navedena akta torej lahko vplivata na skupna pravila ali spreminjata njihovo področje uporabe, Unija pa ima izključno zunanjo pristojnost na podlagi člena 3(2) Pogodbe.
                  
               
                     (5)
                  
                  
                     Namen sklepov je zagotoviti nadaljnjo skladnost s pravili Unije o prevozu, zlasti Uredbo (ES) št. 549/2004 Evropskega parlamenta in Sveta (2) ter Izvedbeno uredbo (EU) 2019/317. Zato je primerno podpreti sprejetje sklepov.
                  
               
                     (6)
                  
                  
                     Stališče Unije izrazijo države članice Unije, ki so članice razširjene komisije Eurocontrola, pri čemer nastopijo skupaj –
                  
               SPREJEL NASLEDNJI SKLEP:
         
            Člen 1
            Stališče, ki naj se v imenu Unije zastopa v pisnem postopku pred ad hoc sejo razširjene komisije Eurocontrola, ki bo potekala 28. novembra 2019, ali na njej, je:
            
                        (a)
                     
                     
                        podpreti posodobitev načel za določanje stroškovne osnove za pristojbine na zračnih poteh;
                     
                  
                        (b)
                     
                     
                        podpreti posodobitev pogojev uporabe sistema pristojbin na zračnih poteh in plačilnih pogojev.
                     
                  
         
            Člen 2
            Stališče iz člena 1 izrazijo države članice Unije, ki so članice razširjene komisije Eurocontrola, pri čemer nastopijo skupaj.
         
         
            Člen 3
            Ta sklep začne veljati na dan sprejetja.
         
         
            V Bruslju, 11. novembra 2019
            
               
                  Za Svet
               
               
                  Predsednica
               
               F. MOGHERINI
            
         
         
            (1)  Izvedbena uredba Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št. 390/2013 in (EU) št. 391/2013 (UL L 56, 25.2.2019, str. 1).
         
            (2)  Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (UL L 96, 31.3.2004, str. 1).